Author: kucharikova
Last saved by: uhrikova

V Ý Z V A
na predkladanie žiadosti na nájom voľného bytu vo vlastníctve mesta Košice v hybridnom dome
__________________________________________________________________________________________

Mesto Košice ponúka na nájom (podľa „Pravidiel prenajímania bytov vo vlastníctve mesta Košice v hybridných domoch“, ďalej „Pravidlá“*) voľné byty vo vlastníctve mesta Košice v hybridnom dome v Košiciach,  na ulici 
•	Bencúrova 8, č. b. 19, 4. poschodie, 1-izbový bez balkóna, rozloha 39,90 m^2, stav bytu - je zdevastovaný, vyžaduje si komplexnú rekonštrukciu, je bez kuchynskej linky a sporáka, v kúpeľni je pôvodná vaňa, byt je bez elektrickej energie, bez ústredného kúrenia, na plynovú gamatku; mesačná výška nájomného je 30,02 € + preddavky za služby** – k obhliadke bude sprístupnený dňa 20.05.2015, v čase od 14.^00 do 15.^00 hod.
•	Ľudová 6, č. b. 1, prízemie, 1-izbový bez balkóna, rozloha 20,63 m2, stav bytu - je zdevastovaný, vyžaduje si komplexnú rekonštrukciu, v kuchyni je pôvodná kuchynská linka a pôvodný sporák, v kúpeľni je pôvodné umývadlo, byt je bez elektrickej energie; mesačná výška nájomného je 27,36 € + preddavky za služby** – k obhliadke bude sprístupnený dňa 20.05.2015, v čase od 11.^00 do 12.^00 hod. 
•	Južná trieda 53, č. b. 1, prízemie, 2-izbový bez balkóna, rozloha 38,59 m^2, stav bytu - je zdevastovaný, vyžaduje si komplexnú rekonštrukciu, v kuchyni je stará kuchynská linka a sporák, v kúpeľni je pôvodná vaňa, byt je bez elektrickej energie; mesačná výška nájomného je 36,72 € + preddavky za služby** – k obhliadke bude sprístupnený dňa 20.05.2015, v čase od 12.^30 do 13.^30 hod. 
•	Odborárska 9, č. b. 1, prízemie, 1-izbový bez balkóna, rozloha 27,12 m^2, stav bytu - je zdevastovaný, vyžaduje si komplexnú rekonštrukciu, v kuchyni je stará kuchynská linka a pôvodný sporák, v kúpeľni je pôvodná vaňa s pôvodným umývadlom, byt je bez elektrickej energie; mesačná výška nájomného je 28,39 € + preddavky za služby** – k obhliadke bude sprístupnený dňa 20.05.2015, v čase od 9.^30 do 10.^30 hod.
•	Pokroku 18, č. b. 1, prízemie, 1-izbový bez balkóna, rozloha 32,25 m^2, stav bytu - je zdevastovaný, vyžaduje si komplexnú rekonštrukciu, v kuchyni je stará kuchynská linka a nefunkčný sporák, v kúpeľni je pôvodná vaňa, porcelánové umývadlo a stará vaňová batéria, byt je bez elektrickej energie; toho času prechádza bytový dom obnovou – zatepľovaním obvodového plášťa, v rámci ktorej došlo aj k výmene okien v byte za plastové; mesačná výška nájomného je 34,42 € + preddavky za služby** – k obhliadke bude sprístupnený dňa 20.05.2015, v čase od 8.^00 do 9.^00 hod. 
s uzavretím nájomnej zmluvy na určitý čas v trvaní troch rokov a po uplynutí doby nájmu s možnosťou uzavretia nájomnej zmluvy na neurčitý čas, za predpokladu splnenia podmienok určených v „Pravidlách“. Správcom bytu je Bytový podnik mesta Košice s.r.o.. 
P o d m i e n k y   n á j m u   b y t u   (§ 3 „Pravidiel“)
1. Voľný byt vo vlastníctve mesta v hybridnom  dome  môže byť   prenajatý   žiadateľovi - fyzickej osobe staršej ako 18 rokov, ak on, resp. manžel manželka, druh družka, nie je vlastníkom alebo nájomcom rodinného domu, bytu alebo inej nehnuteľnosti určenej na trvalé bývanie a nemá ani doživotné právo užívania takýchto nehnuteľností a
a)  po dobu dlhšiu ako tri roky má trvalý pobyt na území mesta Košice,
b)  nemá voči mestu Košice žiadne dlhy po lehote splatnosti, 
c)  príjem žiadateľa za posledné tri mesiace pred podaním žiadosti je minimálne vo výške jeden a pol násobku minimálnej mzdy stanovenej podľa § 2 zákona č. 663/2007 Z. z. o minimálnej mzde v platnom znení (ďalej len „minimálna mzda“)*** a neprevyšuje štvornásobok minimálnej mzdy; v prípade ak domácnosť žiadateľa má aj druhého dospelého člena alebo ak ide o spoločný nájom manželov, ich  spoločný príjem za posledné tri mesiace je minimálne vo výške  jeden a pol násobku minimálnej mzdy  a maximálne vo výške šesť násobku minimálnej  mzdy, 
d) ak je byt vo vlastníctve mesta v hybridnom dome v nevyhovujúcom stave zaviaže sa, že do 34 mesiacov od uzavretia nájomnej zmluvy na vlastné náklady uvedie byt do užívaniaschopného stavu.
2. Osoby žijúce v spoločnej domácnosti sa môžu uchádzať o nájom len jedného bytu vo vlastníctve mesta v hybridnom dome pre spoločné bývanie. 
3. Byt vo vlastníctve mesta v hybridnom dome môže byť v nájme žiadateľa alebo v spoločnom nájme manželov.
4. Manželia si podávajú žiadosť spoločne. Podmienky podľa ods. 1 musia mať splnené obidvaja manželia,  pričom podmienka podľa písm. c) sa považuje za splnenú aj vtedy, ak má príjem iba jeden z nich, pokiaľ príjem druhého spĺňa podmienky spoločného príjmu.
5. Na prenajatie bytu vo vlastníctve mesta v hybridných domoch podľa týchto pravidiel nie je právny nárok.

P o d á v a n i e   ž i a d o s t i  (§ 5 „Pravidiel“)
Žiadosť  o nájom voľného bytu vo vlastníctve mesta v hybridnom dome  musí mať nasledovné náležitosti:
a) meno, priezvisko, rodné meno, trvalý pobyt a dátum narodenia žiadateľa a všetkých osôb žijúcich s ním v spoločnej domácnosti a označenie ich vzťahu k žiadateľovi, rodinný stav žiadateľa,
b) čestné vyhlásenie (s overeným podpisom žiadateľa), že žiadateľ a ani žiaden člen jeho spoločnej domácnosti nie je vlastníkom alebo nájomcom rodinného domu, bytu alebo inej nehnuteľnosti určenej na bývanie a nemá doživotné právo užívania takýchto nehnuteľností,
c) bydlisko žiadateľa,
d) adresu pre doručovanie zásielok, telefonický kontakt alebo email,
e) presné označenie bytu/bytov o nájom ktorého/ktorých má žiadateľ záujem (tento údaj nie je možné dodatočne meniť), 
f) vyhlásenie, že žiadateľ nemá voči mestu Košice žiadne dlhy po lehote splatnosti,  
g) potvrdenie o výške príjmu žiadateľa za posledné tri mesiace, ak má domácnosť druhého dospelého člena,  ktorý má príjem, potvrdenie o jeho príjme, ak nemá príjem čestné prehlásenie, že nemá príjem, v prípade spoločného nájmu manželov,  potvrdenie každého z nich alebo čestné vyhlásenie o tom, že jeden z nich nemá žiaden príjem, 
h) potvrdenie príslušnej mestskej časti mesta Košice o trvalom pobyte žiadateľa (s uvedením dĺžky pobytu) 
i) vyhlásenie žiadateľa, že sa zaväzuje do 34 mesiacov od uzavretia nájomnej zmluvy na vlastné náklady uviesť byt do užívaniaschopného stavu 

Žiadateľ preukazuje spĺňanie podmienok hodnovernými dokladmi, ktoré musia byť priložené k žiadosti. Jednou žiadosťou je možné uchádzať sa o zaradenie do losovania o nájom viacerých ponúkaných bytov.
Žiadosť o prenajatie bytu/bytov (spolu s hodnovernými dokladmi) je potrebné predložiť v uzavretom obale s uvedením
•	mena, priezviska a adresy žiadateľa
•	značenia „Neotvárať - žiadosť o byt(y) v hybridnom dome: Bencúrova 8, Ľudová 6, Južná trieda 53, Odborárska 9, Pokroku 18“ (uviesť len byt/byty, o ktorý/ktoré má žiadateľ záujem)
•	Adresy: Mesto Košice, Tr. SNP 48/A, 040 11 Košice
Žiadosť je možné doručiť poštou alebo osobne (do podateľne mesta Košice).
Žiadatelia môžu doručovať žiadosti do 12. júna 2015 
(Rozhodujúcim je dátum uvedený na podacej pečiatke v podateľni, resp. na podacej pošte.) 
V ý b e r   n á j o m c o v  zo žiadateľov (§ 6 „Pravidiel“) 
Mesto (prostredníctvom správcu bytu – Bytového podniku mesta Košice, s.r.o.) vyhodnotí splnenie podmienok u žiadateľov, ktorí doručia žiadosti v určenej lehote. Žiadatelia, ktorí nespĺňajú podmienky alebo najneskôr v určenej lehote pred výberom nájomcov, neodstránili nedostatky, na ktoré boli upozornení, budú vyradení z výberu.
Výber nájomcov zo žiadateľov, ktorí splnili podmienky, sa vykoná verejným losovaním. Dátum, čas a miesto losovania mesto zverejnení (rovnakým spôsobom ako túto ponuku na nájom bytu) a žiadateľom zašle písomné oznámenie najmenej 21 dní pred uskutočnením losovania.

MUDr. Renáta Lenártová, PhD.
námestník primátora

Košice, dňa 11.05.2015

*„Pravidlá prenajímania bytov vo vlastníctve mesta Košice v hybridných domoch“ sú zverejnené na webovej stránke mesta Košice www.kosice.sk v ponuke: Samospráva/Základné dokumenty mesta/Legislatíva
 
** Preddavky za služby budú vypočítané v závislosti od počtu osôb bývajúcich v byte

***Suma minimálnej mzdy na rok 2015 sa Nariadením vlády č. 297/2014 z 15. októbra 2014 ustanovuje na
a) 380,00 eur za mesiac pre zamestnanca odmeňovaného mesačnou mzdou,
b) 2,184 eura za každú hodinu odpracovanú zamestnancom.